Държавен вестник, бр. 2, 2011 г., стр. 35

БРОЙ  2	
Д Ъ Р Ж А В Е Н  В Е С Т Н И К 	
СТР.  35  
за командване и управление с използване на 
кибератаки върху информационните ресурси. 
През 2011 г. се планират организационно-щат­
ни промени в структурите за комуникационно 
и информационно осигуряване за добиване на 
способност за защита и възстановяване при 
кибератаки, състояща се от извършване на 
превантивна дейност по защита и разкриване на 
компютърни инциденти от неправомерен достъп 
в компютърните мрежи и възстановяване на 
системите вследствие на кибернетични атаки.
За осигуряване на единство в управлението на 
КИС, подобряване на координацията за пости­
гане на гъвкавост при използване на наличните 
ресурси и за повишаване на непосредствената 
отговорност се определя главен информационен 
мениджър (ГИМ) на въоръжените сили. 
VIII. Образование, наука и обучение 
Висшите военни училища поддържат ин­
ституционалната си и програмна акредитация, 
оптимизират структурите си главно чрез редуци­
ране на административния и осигуряващ състав 
и създават нови възможности за максимален 
обхват на кандидати за обучение в тях.
За да могат висшите военни училища да 
реализират приоритетите от способности, като 
развиват съществуващите и придобиват нови, се 
извършват следните дейности:
1. Актуализиране на изискванията за придоби­
ване на образователно-квалификационните степе­
ни „бакалавър“ и „магистър“ по специалностите 
от професионално направление „Военно дело“.
2. Разработване на нова учебна документа­
ция за обучение на курсанти за придобиване на 
образователно-квалификационна степен „профе­
сионален бакалавър по……“ по специалности от 
професионално направление „Военно дело“ без 
обучение по гражданска специалност (срок на 
обучение 3 г.).
3. Разработване на нова учебна документация 
за обучение в курсове на цивилни лица с висше 
образование за придобиване на военна квали­
фикация и присвояване на офицерско звание за 
назначаване на длъжност във въоръжените сили 
в обхвата на кариерно поле „професионално“, 
т.е. по специалности, по които не се провежда 
обучение във висшите военни училища (срок на 
обучение 1,5 г.).
4. Разработване на нова учебна документация 
за създаване на възможност за присвояване на 
военно звание „младши сержант“/„старшина II 
степен“ след завършване на курс за повишаване 
на квалификацията от професионалните войници 
с цел осигуряване на кариерното развитие на 
сержантския състав.
5. Развитие на нов елемент на военнообразо­
вателната система за обучение на личния състав 
от резерва.
6. Ефективно прилагане на системата за 
натрупване и трансфер на кредити както във 
висшето образование, така и в професионалното 
обучение.
7. По-пълно използване на възможностите за 
интеграция с други висши училища („Еразъм“ 
и „Военен Еразъм“).
8. Преминаване към 14-месечно обучение на 
слушатели – редовна форма.
9. Въвеждане на държавни изисквания за 
образователно-квалификационна степен „про­
фесионален бакалавър по военно дело“ със срок 
на обучение 3 г.
10. Изготвяне на спецификация за професията 
„офицер“ и включване в списъка на професиите 
в Република България.
11. Разработване на нова подзаконова нор­
мативна база за заемане на академични длъж­
ности във военните академии и висшите военни 
училища. 
12. Поставяне на по-високи критерии при 
подбора на научните кадри – военнослужещи и 
цивилни служители: доказани професионални 
качества, владеене на чужд език на ниво не 
по-ниско от 2-2-2-2 по STANAG, практически и 
боен опит от участие в съюзни и коалиционни 
мисии и операции (само за военнослужещите). 
13. Разкриване на длъжност „инструктор“ за 
военно-приложно, професионално и практическо 
обучение във военните академии и висшите во­
енни училища с цел тясно обвързване на обуче­
нието с практическата подготовка на курсантите 
и слушателите.
14. Разработване на нова подзаконова база, 
уреждаща обучението в докторантура и придоби­
ването на научни степени във военните академии 
и висшите военни училища. 
IX. Информационна политика и стратегическа 
обществена комуникация
Министерството на отбраната изгражда 
качествено нови способности за работа с об­
ществеността. Концептуално новото на ин­
формационната политика на институцията е 
разпространяването на единна и съгласувана 
информация от всички нива. За постигане на 
тази цел към сега съществуващите структури по 
връзки с обществеността се предвиждат допъл­
нителни структури, както следва: в Съвместното 
командване на силите – един офицер; в щаба на 
командванията на видовете въоръжени сили се 
обособява сектор „Връзки с обществеността“ – не 
по-малко от двама души, в щабовете на бригади 
(бази) – по двама души (един офицер и един 
цивилен служител); в щабовете на полкове – по 
един офицер или цивилен служител; в щабовете 
на батальони, разположени в самостоятелни 
гарнизони – по един цивилен служител.
В съответствие със сценариите за планиране 
и концепцията за „Връзки с обществеността“ се 
създават следните нови способности:
· възможност за развръщане на до 3 съвместни 
центъра за медийни операции – по един за всеки 
вид въоръжени сили (в зависимост от сценария);
· организиране на 3 мобилни медийни гру­
пи – по една за всеки вид въоръжени сили;
· възможност за организиране на медийни 
пулове на 1 – 3 различни места в зоната на 
операцията;
· възможност за осигуряване на настаняване 
и на условия за работа до 15 – 20 журналисти;
· възможност за организиране на до 3-ма 
журналисти към войскови части, участващи в 
операцията.